આજે ક્રિકેટર યુવરાજ સિંહ અને હેઝલ ગોવામાં હિંદુ પરંપરા અનુસાર કરશે લગ્ન . યુવરાજ સિંહ અને હેઝલ આજે ગોવમાં બીજીવાર લગ્ન કરશે . બુધવારે આ બંન્ને ચંદીગઢ ખાતે ગુરુદ્વારામાં લગ્નગ્રંથિથી જોડાયાં હતાં . પણજીમાં આજે ક્રિકેટર યુવરાજ સિંહ પત્ની હેઝલ કિચ સાથે હિંદુ વિધિ અનુસાર લગ્ન કરશે . આ બંન્નેએ 30 નવેમ્બરના રોજ ચંદીગઢમાં પંજાબી રીત - રિવાજો પ્રમાણે લગ્ન કર્યાં હતાં . યુવી હાલ , પોતાના આખા પરિવાર સાથે ગોવા પહોંચી ગયો છે . અને તેમના પરિવારો સાથે ગોવામાં ભરપૂર એન્જોય કરી રહ્યાં છે . તેમણે પોતાના કેટલાંક મજાક - મસ્તી કરતાં ફોટોગ્રાફ સોશિયલ મિડીયા પર પણ શેયર કર્યાં છે . ગઇકાલે સાંજે યુવી અને હેઝલે ગોવામાં મ્યૂઝિક બેન્ડની મજા માણી હતી . ટિજો વોટરફ્રન્ટ રિસોર્ટમાં સેલિબ્રિટિઝનો મેળાવડો યુવી અને હેઝલના લગ્ન શુક્રવારે સાંજે ટિજો વોટરફ્રન્ટ રિસોર્ટમાં થવાના છે . ગોવાના વેડિંગ સેલિબ્રેશનમાં ક્રિકેટ અને બોલિવૂડ જગતનાં ઘણાં લોકપ્રિય ચહેરાઓ જોવા મળશે એવી આશા સેવાઇ રહી છે . આજે મુંબઇ એરપોર્ટ પર રાહુલ દ્રવિડ અને આશિષ નેહરાને પણ સ્પોટ કરવામાં આવ્યાં હતા . વિરાટ પણ ગોવામાં ટીમ ઇન્ડિયાના કપ્તાન અને યુવીનાં ખાસ મિત્ર વિરાટ કોહલી પણ ગોવા પહોંચી ગયા છે . વિરાટની પ્રેમિકા અનુષ્કા શર્મા પણ આ લગ્નમાં હાજરી પૂરાવશે એમ કહેવાઇ રહ્યું છે . ગ્રાન્ડ ડિનર સાંજે 7 વાગે ગ્રાન્ડ ડિનર યોજાશે , જેમાં ક્રિકેટની સાથે જ બોલિવૂડ જગતનાં પણ લોકપ્રિય સિતારાઓ હાજર રહેશે . ઘરે યોજાશે પાર્ટી યુવીએ 3 ડિસેમ્બરના રોજ પોતાના ક્લોઝ ફ્રેન્ડ્સ અને રિલેટિવ્સ માટે તેના મોરજિમવાળા ઘરે પાર્ટીનું આયોજન પણ કર્યું છે .